সিমেনপাড়ার চাঁন মিয়ার ছেলে রুবেল জানান, এখনো বাড়ি-ঘরে লুটপাট করা হচ্ছে। রবিবার দিবাগত রাতে তার ১টি ফ্রিজ, ৩টি সেলিং ফ্যান ও ঘরের টিন খুলে নিয়ে গেছে বলে প্রতিবেশীরা মোবাইল ফোনে তাকে জানিয়েছে। ৩ দিন যাবৎ এক কাপড়ে বসতভিটা ছেড়ে শিশু সন্তানদের নিয়ে বিভিন্ন স্থানে পালিয়ে আত্মগোপনে থাকায় দুর্বিসহ জীবন-যাপন করতে হচ্ছে। এমতাবস্থায় প্রশাসনের মাধ্যমে জীবনের নিরাপত্তাসহ বসতভিটায় ফিরে যেতে চায় তারা।